**Ευρωπαϊκές Ημέρες Πολιτιστικής Κληρονομιάς 2021**

 **Κατάλογος δράσεων με φυσική παρουσία**

**Θα τηρηθούν αυστηρά τα ισχύοντα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID 19.**

**ΑΤΤΙΚΗ**

**1.** **ΕΘΝΙΚΟ ΑΡΧΑΙΟΛΟΓΙΚΟ ΜΟΥΣΕΙΟ**

* **Χώρος: Εθνικό Αρχαιολογικό Μουσείο**

**24-25-26 Σεπτεμβρίου 2021**

Στο πλαίσιο της θεματικής «Κληρονομιά ανοιχτή σε όλους»:

1. **Θεματικές περιηγήσεις** από τους αρχαιολόγους των Συλλογών του Μουσείου (θεματικοί άξονες: «Πρόσωπα του δημόσιου και ιδιωτικού βίου», «Γυναίκα», «Κοινωνικός αποκλεισμός και Ασκληπιεία»).

**24-9-2021**

10:00: “Φιλοτιμηθείτε Έλληνες» Παραδόσεις αρχαιοτήτων στα χρόνια του Καποδίστρια

11:00: Οι ξένοι της Αθήνας

12:00: Οι «ξένοι» στην κλασική Αθήνα μέσα από την παρουσία τους στις επιτύμβιες στήλες του Εθνικού Αρχαιολογικού Μουσείου

13:00: Οι γυναίκες στην παρυφή της ελλαδικής κοινωνίας

14:00: Οι ελάσσονες της Μυκηναϊκής κοινωνίας

15:00: “Φιλοτιμηθείτε Έλληνες» Παραδόσεις αρχαιοτήτων στα χρόνια του Καποδίστρια

16:30: Αόρατοι άνθρωποι στην αρχαιολογία: Μητέρες και παιδιά

17:00: Κοινωνικός αποκλεισμός και Ασκληπιεία

**25-9-2021**

12:00: Η γυναίκα στον κώδικα επικοινωνίας του νεολιθικού κόσμου

13:00: Ίδια ξενάγηση με αυτή των 12:00

**26-9-2021**

13:00: Ιστορικός περίπατος γύρω από το Εθνικό Αρχαιολογικό Μουσείο. Άγνωστα περιστατικά και εμβληματικές στιγμές της νεώτερης ιστορίας μας σε μια βόλτα.

**2. Εκδήλωση για παιδιά:**

Εκπαιδευτικό πρόγραμμα με τίτλο «***Από την Ανατολή… από τη Δύση.. Τα αρχαία του Μουσείου αφηγούνται τις ιστορίες τους***» για μαθητές Α΄ θμιας Εκπαίδευσης (Δ΄ έως Στ΄ Δημοτικού) την Παρασκευή **24 Σεπτεμβρίου** 2021 στις 10:00 π.μ. Οι μαθητές θα γνωρίσουν επιλεγμένα εκθέματα του Μουσείου με ιδιαίτερη έμφαση στη διαπολιτισμική τους διάσταση και θα συμμετάσχουν σε εικαστικό εργαστήρι. Διάρκεια 2 ώρες.

Υπεύθυνοι εκδήλωσης: Δρ Άννα – Βασιλική Καραπαναγιώτου, Ευάγγελος Βιβλιοδέτης

Τηλ.: 2132144856, 2132144889

e-mail: eam@culture.gr

**2. ΝΟΜΙΣΜΑΤΙΚΟ ΜΟΥΣΕΙΟ**

* **Χώρος: Νομισματικό Μουσείο**

**24 Σεπτεμβρίου 2021**

1. Παρασκευή 24 Σεπτεμβρίου, στις 19.00 παρουσίαση του βιβλίου «***Τρικυμίες παθών. Τα νεανικά χρόνια του Κοραή στο Άμστερνταμ***» της Αργυρώς Μαντόγλου στον κήπο του Μουσείου.
2. Περιοδική έκθεση για τα 200 χρόνια από την Ελληνική Επανάσταση με τίτλο: ***Τα μετάλλια του αγώνα*.** Εικαστικός διάλογος με μετάλλια του Konrad Lange και έργα σύγχρονων Ελλήνων καλλιτεχνών (24/9 έως 31/12/2021).

Υπεύθυνος εκδήλωσης: Δρ Γεώργιος Κακαβάς

Τηλ.: 210 3612834

e-mail: nm@culture.gr

**3. ΕΠΙΓΡΑΦΙΚΟ ΜΟΥΣΕΙΟ**

* **Χώρος: Επιγραφικό Μουσείο**

**24 και 26 Σεπτεμβρίου 2021**

1. «***Κοινότητες ξένων στην Αρχαία Ελλάδα. Μαρτυρίες επί λίθου***», θεματική ξενάγηση σε επιλεγμένες επιγραφές του μουσείου.

2. Εργαστήρι Χαϊκού με την εικαστικό Όλγα Πλαστήρα στο πλαίσιο της έκθεσης «***Ωδή προς τη Νίκη***».

Υπεύθυνες εκδήλωσης: Ι. Βενιέρη, Ε. Ζαββού, Σ. Μακρυπόδη, Μ. Φουντούλη, Ει. Χωρέμη

Τηλ.: 210 8847577

e-mail: ema@culture.gr

**4. ΜΟΥΣΕΙΟ ΕΛΛΗΝΙΚΩΝ ΛΑΪΚΩΝ ΜΟΥΣΙΚΩΝ ΟΡΓΑΝΩΝ «ΦΟΙΒΟΣ ΑΝΩΓΕΙΑΝΑΚΗΣ» - ΚΕΝΤΡΟ ΕΘΝΟΜΟΥΣΙΚΟΛΟΓΙΑΣ»**

* **Χώρος:** **Μουσείο Ελληνικών Λαϊκών Μουσικών Οργάνων «Φοίβος Ανωγειαννάκης» -Κέντρο Εθνομουσικολογίας**

**24 Σεπτεμβρίου 2021**

Θέμα εορτασμού: ***Μουσική παράδοση και προσβασιμότητα***

**Εκπαιδευτικό πρόγραμμα** για παιδιά πρωτοβάθμιας εκπαίδευσης προσαρμοσμένο για ομάδες ειδικού κοινού (Ρομά, ομάδες μαθητών διαπολιτισμικών σχολείων ή ομάδες παιδιών με αναπηρία, φυσική ή νοητική).

Στόχος του προγράμματος είναι η δημιουργία της αίσθησης της συμμετοχής και του ανήκειν στις παραπάνω ομάδες μέσω της λειτουργίας της μουσικής και ειδικότερα της ελληνικής μουσικής παράδοσης και όχημα το Ελληνικό Θέατρο Σκιών (Καραγκιόζης).

Υπεύθυνη εκδήλωσης: Ζοζεφίνα Αλεβίζου

Τηλ.: 210 3254119

e-mail: zalevizou@culture.gr

**5. ΕΦΟΡΕΙΑ ΑΡΧΑΙΟΤΗΤΩΝ ΠΕΙΡΑΙΩΣ ΚΑΙ ΝΗΣΩΝ**

* **Χώρος:** **Αρχαιολογικό Μουσείο Πειραιά**

**24, 25 Σεπτεμβρίου 2021**

Στο πλαίσιο της θεματικής «Κληρονομιά ανοιχτή σε όλους»

1. «***Παίζοντας στο Μουσείο***». Εκπαιδευτικό πρόγραμμα με θέμα τον διαχρονικό και διαπολιτισμικό χαρακτήρα του παιχνιδιού. Το εκπαιδευτικό πρόγραμμα απευθύνεται σε παιδιά που φοιτούν σε Διαπολιτισμικά Σχολεία και σε Σχολεία που λειτουργούν σε Δομές Υποδοχής Προσφύγων

Παρασκευή 24.09.2021, 10 π.μ.–12μ.μ.

2. «***Ο Πειραιάς των ξένων και των μετοίκων. Μια ματιά στην πολυπολιτισμική κοινωνία του αρχαίου Πειραιά***». Θεματική περιήγηση για ενήλικο κοινό.

Σάββατο 25.09.2021. Θα υλοποιηθούν τρεις θεματικές περιηγήσεις διάρκειας 30’ από 11 πμ. – 12.30 μμ.

Υπεύθυνες εκδήλωσης: Εύη Πίνη, Ανδρομάχη Καπετανοπούλου

Τηλ.: 210 4590707, 210 4590704

e-mail: evipini@yahoo.gr

**6. ΕΦΟΡΕΙΑ ΑΡΧΑΙΟΤΗΤΩΝ ΔΥΤΙΚΗΣ ΑΤΤΙΚΗΣ**

* **Χώρος: Αρχαιολογικός χώρος Πεδίου Μάχης Πλαταιών**

**24, 26 Σεπτεμβρίου 2021**

Στο πλαίσιο της θεματικής «Κληρονομιά ανοιχτή σε όλους» (Heritage: All Inclusive), **ξενάγηση** στο πεδίο της Μάχης των Πλαταιών και αφήγηση των ιστορικών γεγονότων της μάχης με αφορμή την επέτειο των 2.500 χρόνων.

Η δράση απευθύνεται σε μαθητές όλων των βαθμίδων και στο ευρύ κοινό.

Υπεύθυνες εκδήλωσης: Ευγενία Τσάλκου, Ειρήνη Σβανά

Τηλ.: 210 3213571, 210 3313343

e-mail: efada@culture.gr

* **Χώρος: Αρχαιολογική Συλλογή Αχαρνών**

**26 Σεπτεμβρίου 2021**

«***Σιδηροδρομικό Κέντρο Αχαρνών. Η διαδρομή από το χθες στο σήμερα***» στο πλαίσιο του 2021 Ευρωπαϊκό Έτος των σιδηροδρόμων.

Παρουσίαση (power point) στην Αρχαιολογική Συλλογή Αχαρνών με το ανασκαφικό έργο που συντελέστηκε στο πλαίσιο της κατασκευής του Σιδηροδρομικού Κέντρου Αχαρνών (ΣΚΑ) και του Προαστιακού Σιδηροδρόμου, καθώς και αναφορά στον ρόλο του σιδηροδρόμου στη νεότερη ιστορία των Αχαρνών. Σε συνεργασία με ΟΣΕ Α.Ε.

Υπεύθυνες εκδήλωσης: Ειρήνη Αναγνωστοπούλου, Σταματία Κατσανδρή

Τηλ.: 210 2466122

e-mail: e.anagnostopoulou@culture.gr, skatsandri@culture.gr

**7. ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ**

* **Χώρος: Ιστορικό Αρχείο Πολιτιστικού Ιδρύματος Ομίλου Πειραιώς**

**24 Σεπτεμβρίου 2021**

Το Πολιτιστικό Ίδρυμα Ομίλου Πειραιώς στο πλαίσιο της θεματικής «Κληρονομιά ανοιχτή σε όλους» διοργανώνει, σε συνεργασία με την Ομάδα Αιγαίου, τις δράσεις:

1. 18:00 **εκπαιδευτική δράση/εργαστήριο επί της εικαστικής έκθεσης** «Από το παράθυρό μου» με ταυτόχρονη διερμηνεία στη νοηματική
2. 20:00 παρουσίαση **έκθεσης «Από το παράθυρό μου»** με ταυτόχρονη διερμηνεία στη νοηματική. Μετά από πρόσκληση, 210 παιδιά από ακριτικά νησιά απεικονίζουν την καθημερινότητά τους στις παρούσες υγειονομικές συνθήκες (σε συνεργασία με την Ομάδα Αιγαίου)
3. 21:00 **παρουσίαση ταινίας** *«Η οικογένεια Μπελιέ (La famille Belier)»*. Στην οικογένεια Μπελιέ, η δεκαεξάχρονη Πολά είναι ο ουσιαστικός διερμηνέας για τους κωφούς γονείς και τον αδελφό της σε καθημερινή βάση στη διαχείριση του οικογενειακού αγροκτήματος στη βορειοδυτική Γαλλία (2014).

Η συμμετοχή στις δράσεις είναι δωρεάν, με απαραίτητη την κράτηση θέσης.

Υπεύθυνη εκδήλωσης: Ελένη Μπενέκη

Τηλ.: 2103418051

e-mail: archivespiop@piraeusbank.gr

**ΘΡΑΚΗ**

**8. ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ**

* **Χώρος: Μουσείο Μετάξης (Σουφλί)**

**26 Σεπτεμβρίου 2021 και ώρα 18:30-20:00**

Το Πολιτιστικό Ίδρυμα Ομίλου Πειραιώς στο πλαίσιο της θεματικής «Κληρονομιά ανοιχτή σε όλους» διοργανώνει εκπαιδευτική δράση με τίτλο «Συνάντησέ με στο Μουσείο» για παιδιά ηλικίας 7-14 ετών, με εμψυχώτρια την εκπαιδευτικό/χορογράφο Κωνσταντίνα Βασιλειάδου. Στόχος είναι το «ψυχαγωγικό ταξίδι» των παιδιών στις πολιτιστικές ομορφιές του τόπου. Η συμμετοχή είναι δωρεάν με απαραίτητη την κράτηση θέσης.

Υπεύθυνος εκδήλωσης: Κωστής Καλαποθάκης

Τηλ.: 210 3256928

e-mail: KalapothakisK@piraeusbank.gr

**ΜΑΚΕΔΟΝΙΑ**

**9. ΑΡΧΑΙΟΛΟΓΙΚΟ ΜΟΥΣΕΙΟ ΘΕΣΣΑΛΟΝΙΚΗΣ**

* **Χώρος: Αρχαιολογικό Μουσείο Θεσσαλονίκης**

**24, 26 Σεπτεμβρίου 2021**

Το Αρχαιολογικό Mουσείο Θεσσαλονίκης σε συνεργασία με ΓΑΚ-ΙΑΜ-Αρχείο Χαρτογραφικής Κληρονομιάς & Action Art, Εικαστική Δράση, στο πλαίσιο της θεματικής «Πολιτιστική ποικιλομορφία της Ευρώπης» πραγματοποιεί τις εξής εκδηλώσεις:

* **Παρασκευή 24.09.2021**, «***Ένας χάρτης, ένα νόμισμα, μια ιστορία για την ελευθερία***», εκπαιδευτικό πρόγραμμα για μαθητές Ε΄-Στ΄ Δημοτικού, ώρα 10:00.
* **Παρασκευή 24.09.2021**, **βραδινή παράσταση αφήγησης** με τη συμμετοχή αφηγητών από Ελλάδα, Βέλγιο, Ρωσία και Αρμενία. Για όλες τις ηλικίες, ώρα 20:30 - 23:30.
* **Κυριακή 26.09.2021**, «***Γιατί ο κόσμος έγινε έτσι και όχι αλλιώς;***» Μύθοι κοσμογονίας των αρχαίων Ελλήνων και των Μαορί. Δίγλωσση παράσταση αφήγησης μύθων από δυο αφηγητές (Ελλάδα, Βέλγιο). Για όλες τις ηλικίες, ώρα 11:00.

Υπεύθυνοι εκδήλωσης: Χαράλαμπος Τσούγγαρης, Κατερίνα Μπεχτσή

Τηλ.: 2313 310201, 2313310204, 2313310273

e-mail: chtsouggaris@culture.gr, ebehtsi@culture.gr

**10. ΜΟΥΣΕΙΟ ΒΥΖΑΝΤΙΝΟΥ ΠΟΛΙΤΙΣΜΟΥ**

* **Χώρος: Μουσείο Βυζαντινού Πολιτισμού**

**24, 26 Σεπτεμβρίου 2021**

**«*Μουσείο ανοιχτό σε όλους*»**

Δράση στο μουσείο με διαπολιτισμικό δημοτικό σχολείο Θεσσαλονίκης. Με βάση αντικείμενα της έκθεσης, εντοπίζονται αντίστοιχα από τις χώρες των προσφύγων, παρουσιάζεται η κοινωνία της εποχής και συγκρίνεται το τότε με το τώρα. Την Κυριακή αντίστοιχο πρόγραμμα για γονείς-οικογένειες προσφύγων. Σε συνεργασία με διαπολιτισμικό δημοτικό σχολείο Θεσσαλονίκης.

Υπεύθυνοι εκδήλωσης: Αναστάσιος Αντωνάρας, Εύα Φουρλίγκα

Τηλ.: 2313 306468, 2313 306419

e-mail: aantonaras@culture.gr,efourliga@culture.gr

**11. ΕΦΑ ΠΟΛΗΣ ΘΕΣΣΑΛΟΝΙΚΗΣ**

* **Χώρος: Πύργος Αλύσεως (Τριγωνίου)-Επταπύργιο**: Κληρονομιά ανοιχτή σε όλους!

**24 Σεπτεμβρίου 2021**

**Περιήγηση** ομάδας ανήλικων προσφύγων στον Πύργο Τριγωνίου και το Επταπύργιο σε συνεργασία με το οικουμενικό πρόγραμμα προσφύγων της Εκκλησίας της Ελλάδας ΣΥΝΥΠΑΡΞΙΣ.

Υπεύθυνοι εκδήλωσης: Γιάννης Καρλιάμπας, Κ.Θ. Ράπτης

Τηλ.: 2313310400

e-mail: ikarliampas@culture.gr, kraptis@culture.gr

* **Χώρος: Ροτόντα**: Κληρονομιά ανοιχτή σε όλους!

**30 Σεπτεμβρίου 2021**

Περιήγηση ομάδας ΑμεΑ σε μνημεία της Θεσ/κης σε συνεργασία με την Εταιρεία Σπαστικών Βορείου Ελλάδας.

Υπεύθυνος εκδήλωσης: Γιάννης Καρλιάμπας

Τηλ.: 2313310400

e-mail: ikarliampas@culture.gr

* **Χώρος: Τάφος Μαιευτηρίου**: Κληρονομιά ανοιχτή σε όλους!

**2 Οκτωβρίου 2021**

Ξενάγηση ομάδας επισκεπτών στον Μακεδονικό τάφο του Μαιευτηρίου

Υπεύθυνοι εκδήλωσης: Γιάννης Καρλιάμπας, Β. Σταματοπούλου

Τηλ.: 2313310400

e-mail: ikarliampas@culture.gr, vstamatopoulou@culture.gr

**12. ΕΦΑ ΠΕΡΙΦΕΡΕΙΑΣ ΘΕΣΣΑΛΟΝΙΚΗΣ**

* **Χώρος: Κήπος ΔΕΛΑΣΑΛ**

(Πρόκειται για έναν ιστορικό κήπο του 19ου αιώνα, της εξοχικής έπαυλης Άμποτ στο Ρεντζίκι, που αποτελεί το άμεσο περιβάλλον ενός μεταβυζαντινού μνημειακού συνόλου, με συζυγία πύργου-λουτρού, στον άμεσο παραγωγικό χώρο της Θεσσαλονίκης)

**24, 25, 26 Σεπτεμβρίου 2021**

Η Εφορεία Αρχαιοτήτων Περιφέρειας Θεσσαλονίκης σε συνεργασία με τον Δήμο Νεάπολης-Συκεών και επιπλέον με τη Σχολή Καλών Τεχνών Α.Π.Θ.-Τμήμα Εικαστικών και Εφαρμοσμένων Τεχνών (Εργαστήριο Γλυπτικής), την Ανώτερη Σχολή Δραματικής Τέχνης Κ.Θ.Β.Ε. και το Φεστιβάλ Κινηματογράφου Θεσσαλονίκης, θα υλοποιήσουν τη δράση «***Περίπατοι στον Κήπο ΔΕΛΑΣΑΛ***».

Στόχος της δράσης είναι η βιωματική εμπειρία σε ένα αυθεντικό ιστορικό τοπίο, και μέσο προσέγγισης θα είναι ο αρχαιολογικός περίπατος και ο υπομνηματισμός του χώρου και δυνητικών μελλοντικών του χρήσεων μέσω δράσεων σύγχρονης καλλιτεχνικής έκφρασης.

Πρόκειται για τις εκδηλώσεις:

**Ειδικό κοινό**: ειδικώς προσαρμοσμένη αρχαιολογική περιήγηση και διεξαγωγή εικαστικού εργαστηρίου για ομάδες Α.με.Α. και προσαρμοσμένη περιήγηση για ομάδες μεταναστών.

**Γενικό ενήλικο κοινό**: κατά ομάδες αρχαιολογική περιήγηση στο πολιτιστικό τοπίο του μνημειακού συνόλου και περιβαλλοντική περιήγηση στο φυσικό περιβάλλον του κήπου (βλάστηση, πουλιά).

**Τοπικό ενήλικο κοινό**: καταγραφή της τοπικής μνήμης για το κτήμα Δελασάλ και την περιοχή του.

**Μαθητές**: αρχαιολογική περιήγηση μέσα από ένα παιχνίδι εξερεύνησης και εικαστικό εργαστήριο περιβαλλοντικής τέχνης για μαθητές πρωτοβάθμιας και δευτεροβάθμιας εκπαίδευσης.

**Φοιτητές τεχνών σύγχρονου πολιτισμού**: σε ανταπόκριση προς κατά περίπτωση προσαρμοσμένες και στοχευμένες αρχαιολογικές περιηγήσεις στον χώρο, (α) δημιουργία έργων περιβαλλοντικής τέχνης από τους φοιτητές του Εργαστηρίου Γλυπτικής της Σ.Κ.Τ. και (β) βιωματική αφήγηση και κινησιολογικό δρώμενο της δραματικής σχολής του Κ.Θ.Β.Ε.

**Ευρύ κοινό:** υπαίθρια κινηματογραφική προβολή του Φεστιβάλ Κινηματογράφου Θεσσαλονίκης.

Υπεύθυνη εκδήλωσης: Ευθυμία Ντάφου

Τηλ.: 2310 801402

e-mail: ntafoueffie@gmail.com

* **Χώρος: κήπος της Α΄ Ψυχιατρικής Κλινικής Α.Π.Θ. στο Γ.Ν.Θ. Παπαγεωργίου**

**24 Σεπτεμβρίου 2021**

Η Εφορεία Αρχαιοτήτων Περιφέρειας Θεσσαλονίκης σε συνεργασία με την Α΄ Ψυχιατρική Κλινική Γ.Ν.Θ. Παπαγεωργίου και επιπλέον την Ανώτερη Σχολή Δραματικής Τέχνης Κ.Θ.Β.Ε. υλοποιεί δράση με τίτλο: **«*Οι κήποι με τις πέτρες: αρχαιολογικά τοπία μέσα σε πόλεις*».**

Πρόκειται για ειδικώς σχεδιασμένη δράση για άτομα με ψυχικά νοσήματα, που εστιάζει στη δημιουργία των αρχαιολογικών τοπίων μέσα στις σύγχρονες πόλεις και στοχεύει στην αντίστιξη της αρχαιολογικής διαδικασίας με την ψυχοθεραπευτική διαδρομή. Ως μέσο εφαρμόζεται η αρχαιολογική αφήγηση, συνδυασμένη και με αποσπάσματα έργων λογοτεχνών της Θεσσαλονίκης που αποτυπώνουν τη δραστική αλλαγή τοπίων του ιστορικού παρελθόντος της πόλης, ενώ σχεδιάζονται και αρχαιολογικής αντίληψης εργαστήρια εμπέδωσης για τους ασθενείς, με έμφαση στη δομική λειτουργία του κενού (χώρου).

Υπεύθυνη εκδήλωσης: Ευθυμία Ντάφου

Τηλ.: 2310 801402

e-mail: ntafoueffie@gmail.com

**13. ΕΦΟΡΕΙΑ ΑΡΧΑΙΟΤΗΤΩΝ ΠΕΛΛΑΣ**

* **Χώρος: Αρχαιολογικό Μουσείο Πέλλας**

**24 Σεπτεμβρίου 2021**

 ***«Ένα Μουσείο για όλους»*** στο πλαίσιο της θεματικής «Κληρονομιά ανοιχτή για όλους».

**Ξενάγηση, ομιλίες**, σε συνεργασία με τον Σύλλογο Παραπληγικών Κινητικά Αναπήρων Π.Ε. Πέλλας

Υπεύθυνη εκδήλωσης: Δέσποινα Ζηλίδου

Τηλ.: 23810 24356

e-mail: efapel@culture.gr, dzilidou@culture.gr

**14. ΕΦΟΡΕΙΑ ΑΡΧΑΙΟΤΗΤΩΝ ΚΟΖΑΝΗΣ**

* **Χώρος: Ναός Αγίου Νικάνορα, Εράτυρα Δήμου Βοΐου**

**25 Σεπτεμβρίου 2021**

 *«****Στα Χρόνια του Καποδίστρια****» Α’ μέρος*

Εκπαιδευτική δράση για μαθητές με ξενάγηση και κυνήγι θησαυρού στο ναό του Αγίου Νικάνορα στην Εράτυρα. Η ζωγραφική του ναού είναι χαρακτηριστική των ανανεωτικών καλλιτεχνικών τάσεων που επικρατούν την εποχή της ελληνικής επανάστασης στη Δυτική Μακεδονία, έναν χώρο πέρα από την οροθετική γραμμή που ο πρώτος Κυβερνήτης της Ελλάδος, Ιωάννης Καποδίστριας, είχε θέσει για τα σύνορα του νέου ελληνικού κράτους. Η δράση έχει στόχο να ανακαλύψουν οι μαθητές τις άγνωστες πτυχές της τοπικής ιστορίας που συμβαίνουν παράλληλα με την Ελληνική Επανάσταση και την ίδρυση του νέου ελληνικού κράτους. Σε συνεργασία με Δήμο Βοΐου και Μητρόπολη Σισανίου και Σιατίστης.

Υπεύθυνος εκδήλωσης: Θεοχάρης Τσάμπουρας

Τηλ.: 24610 98800/3

e-mail: thtsampouras@culture.gr

* **Χώρος: Αρχοντικό Μαλιόγκα, Σιάτιστα Δήμου Βοΐου**

**26 Σεπτεμβρίου 2021**

 *«****Πέρα από το “Σύνορον” του Καποδίστρια****» Β’ μέρος*

Εκπαιδευτική δράση για μαθητές με ξενάγηση και κυνήγι θησαυρού στο αρχοντικό Μαλιόγκα στη Σιάτιστα. Στις τοιχογραφίες του αρχοντικού απεικονίζονται απόψεις ευρωπαϊκών πόλεων και παγκόσμιοι χάρτες, ξένοι ηγέτες και στρατιωτικοί, καθώς επίσης και μια σπάνια στη Μακεδονία τοιχογραφική απόδοση του Όθωνα, πρώτου βασιλιά της Ελλάδος. Η ζωγραφική του αρχοντικού είναι χαρακτηριστική των ιδεολογικών, πολιτικών και καλλιτεχνικών τάσεων που επικρατούν την εποχή της ελληνικής επανάστασης στη Δυτική Μακεδονία, έναν χώρο πέρα από την οροθετική γραμμή που ο πρώτος Κυβερνήτης της Ελλάδος, Ιωάννης Καποδίστριας, είχε θέσει για τα σύνορα του νέου ελληνικού κράτους. Η δράση έχει στόχο να ανακαλύψουν οι μαθητές τις άγνωστες πτυχές της τοπικής ιστορίας που συμβαίνουν παράλληλα με την Ελληνική Επανάσταση και την ίδρυση του νέου ελληνικού κράτους. Σε συνεργασία με Δήμο Βοΐου.

Υπεύθυνος εκδήλωσης: Θεοχάρης Τσάμπουρας

Τηλ.: 24610 98800/3

e-mail: thtsampouras@culture.gr

**15. ΥΠΗΡΕΣΙΑ ΝΕΩΤΕΡΩΝ ΜΝΗΜΕΙΩΝ ΚΑΙ ΤΕΧΝΙΚΩΝ ΕΡΓΩΝ ΚΕΝΤΡΙΚΗΣ ΜΑΚΕΔΟΝΙΑΣ**

* **Χώρος: Πολυχώρος Πολιτισμού Ισλαχανέ**

**24 Σεπτεμβρίου 2021**

Στο πλαίσιο της θεματικής «Κληρονομιά ανοιχτή σε όλους», η Υπηρεσία Νεωτέρων Μνημείων και Τεχνικών Έργων Κεντρικής Μακεδονίας σε συνεργασία με τη Σχεδία περιοδικό Δρόμου και την Κοινωνική Οργάνωση Υποστήριξης Νέων Άρσις πραγματοποιεί την εκδήλωση: ***Το Ισλαχανέ, πρώτο τεχνικό σχολείο της Θεσσαλονίκης και ο Καποδίστριας, ιδρυτής του πρώτου τεχνικού σχολείου στην Ελλάδα*.**

Η δράση θα περιλαμβάνειοργανωμένες ξεναγήσεις στη μόνιμη έκθεση του Πολυχώρου, σε συνεργασία με το περιοδικό δρόμου «Σχεδία» καθώς και την Κοινωνική Οργάνωση Νέων «Άρσις». Η έκθεση αφορά στην ιστορία της τεχνικής εκπαίδευσης, καθώς το κτήριο του Πολυχώρου Πολιτισμού Ισλαχανέ στέγαζε τα εργαστήρια τεχνικής εκπαίδευσης του οθωμανικού ιδρύματος Ισλαχανέ. Ιδιαίτερη έμφαση θα δοθεί ωστόσο και στο ρόλο του Καποδίστρια, ως πρώτου ιδρυτή τεχνικού σχολείου στην Αίγινα, στο νεοσύστατο Ελληνικό κράτος.

Υπεύθυνες εκδήλωσης: Αρετή Κονδυλίδου, Σοφία Χριστοφορίδου

Τηλ.: 2310 213800, 2310 206910

e-mail: ynmtekm@culture.gr, akondilidou@culture.gr

**ΗΠΕΙΡΟΣ**

**16. ΕΦΑ ΑΡΤΑΣ**

* **Χώρος: Αρχαιολογικό Μουσείο Άρτας**: «***Μακριά από την πατρίδα… όπως παλιά***»

**24 Σεπτεμβρίου 2021**

Θα πραγματοποιηθεί εκπαιδευτικό πρόγραμμα στο Αρχαιολογικό Μουσείο Άρτας για τα παιδιά που φιλοξενούνται στη Δομή Προσφύγων Φιλιππιάδας. Με αφορμή το ταξίδι των αποίκων στα τέλη του 7ου αι. π.Χ. προς την Αμβρακία, τα παιδιά θα έχουν τη δυνατότητα να μοιραστούν βιωματικές εμπειρίες για το δικό τους ταξίδι… μακριά από την πατρίδα.

Υπεύθυνοι εκδήλωσης: Μαρία Νιάρου, Βασιλική Γαλάνη

Τηλ.: 26810 24636

e-mail: efaart@culture.gr

**17. ΕΦΟΡΕΙΑ ΑΡΧΑΙΟΤΗΤΩΝ ΘΕΣΠΡΩΤΙΑΣ**

* **Χώρος: Αρχαιολογικός χώρος Γιτάνων**

**24 Σεπτεμβρίου 2021**

**Εκπαιδευτική περιήγηση** *με τίτλο «****Στο αρχαίο θέατρο Γιτάνων****».*

Σε συνεργασία με Δομή Φιλοξενίας Ασυνόδευτων Ανηλίκων στο Γραικοχώρι Ηγουμενίτσας.

Γνωριμία με το αρχαίο θέατρο που αποτελεί κοινό τρόπο έκφρασης και επικοινωνίας σε όλους τους πολιτισμούς, δίνοντας την ευκαιρία για προώθηση του διαλόγου και αμοιβαία ανταλλαγή της γνώσης του πολιτισμού και της ιστορίας διαφορετικών λαών.

Η δράση θα περιλαμβάνει περιήγηση σε επιλεγμένα μνημεία της αρχαίας πόλης των Γιτάνων, όπως και εκπαιδευτικές δραστηριότητες στον χώρο του θεάτρου, που είχε λειτουργήσει κατά την αρχαιότητα και ως χώρος πολιτικών συναθροίσεων των Θεσπρωτών και των Ηπειρωτών.

Υπεύθυνες εκδήλωσης: Γεωργία Πλιάκου, Αντωνία Τζωρτζάτου, Θεοδώρα Λάζου

Τηλ.: 26650 28539, 26650 21417

e-mail: efathe@culture.gr

**18. ΕΦΟΡΕΙΑ ΑΡΧΑΙΟΤΗΤΩΝ ΠΡΕΒΕΖΑΣ**

* **Χώρος: Αρχαιολογικό Μουσείο Νικόπολης**

**24, 25, 26 Σεπτεμβρίου 2021**

***Όλοι διαφορετικοί – Όλοι ίσοι*** στο πλαίσιο της θεματικής «Κληρονομιά ανοιχτή σε όλους»

1. Εκπαιδευτική δράση σε συνεργασία με τοπικούς φορείς-ομάδες ατόμων με ειδικές ανάγκες

2. Συναυλία αφιερωμένη στη λόγια μουσική της Ανατολής και της Μεσογείου

3. Προβολή της ταινίας «Το καναρινί ποδήλατο» που θίγει θέματα φυλετικού ρατσισμού, αποδοχής της διαφορετικότητας και σεβασμού και εμπιστοσύνης μεταξύ των ανθρώπων.

Υπεύθυνες εκδήλωσης: Ανθή Αγγέλη, Μαρία Καραμπά, Δήμητρα Δρόσου

Τηλ.: 26820 89892

e-mail: info@nicopolismuseum.gr

* **Χώρος: Κάστρο Πέντε Πηγάδια**

**25 Σεπτεμβρίου 2021**

 ***Μνήμες για το 1821***

Θεματική **ξενάγηση** στο ευρύ κοινό.

Το Κάστρο βρίσκεται σε στρατηγική τοποθεσία, στα μέσα της διαδρομής Ιωαννίνων-Άρτας, σε θέση που ο Μακρυγιάννης την περιγράφει «*δυνατή και αναγκαία*». Στο σημείο έγινε τον Οκτώβριο του 1821 η νικηφόρα μάχη του Μακρυγιάννη εναντίον των δυνάμεων του Χουρσίτ Πασά.

Υπεύθυνες εκδήλωσης: Ελπίδα Σαλταγιάννη, Συλβάνα Κατσαούνου

Τηλ.: 26820 89890

e-mail: efapre@culture.gr

* **Χώρος:** **Μνημείο Ζαλόγγου-Μονή Ζαλόγγου**

**24 Σεπτεμβρίου 2021**

***Μνήμες για το 1821***

Θεματική **ξενάγηση** στο ευρύ κοινό

Το μνημείο Ζαλόγγου είναι αφιερωμένο στις 63 γυναίκες που είχαν καταφύγει στο βράχο μετά από καταδίωξη του Αλή πασά και προτίμησαν αντί της ατιμίας και της αιχμαλωσίας να ρίξουν τα τέκνα τους στο γκρεμό και στη συνέχεια να ριχθούν σε αυτόν, χορεύοντας, η μία μετά την άλλη στο βάθος του βράχου.

Πολύ κοντά στο Μνημείο βρίσκεται η ιερά Μονή Αγ. Δημητρίου, η οποία αναφέρεται για πρώτη φορά το 1777 με αξιόλογες τοιχογραφίες του 1816 από συντεχνία ζωγράφων από το χωριό Κορύτιανη Ιωαννίνων.

Υπεύθυνες εκδήλωσης: Ελπίδα Σαλταγιάννη, Συλβάνα Κατσαούνου

Τηλ.: 26820 89890

e-mail: efapre@culture.gr

**19.** **ΕΦΟΡΕΙΑ ΑΡΧΑΙΟΤΗΤΩΝ ΙΩΑΝΝΙΝΩΝ**

**• Χώρος: Αρχαιολογικό Μουσείο Ιωαννίνων**

**24 Σεπτεμβρίου 2021**

Στο πλαίσιο της θεματικής «Κληρονομιά ανοικτή σε όλους» και σε συνεργασία με το Κέντρο Ημέρας Υποστήριξης ατόμων με άνοια της Εταιρείας Ψυχοκοινωνικής Παρέμβασης (ΕΨΕΠ):

**Ξενάγηση** στην περιοδική έκθεση «***Ήπειρος Μητροπόλεις Αποικίες. Στα άκρα του αρχαίου κόσμου***».

Υπεύθυνη εκδήλωσης: Ελένη Βασιλείου

Τηλ.: 26510 01078

e-mail: evasiliou@culture.gr

**24 Σεπτεμβρίου 2021**

Στο πλαίσιο της θεματικής «Κληρονομιά ανοικτή σε όλους» και σε συνεργασία με το Εσπερινό ΕΠΑΛ Ιωαννίνων:

**Ξεναγήσεις** στο Αρχαιολογικό Μουσείο Ιωαννίνων για μαθητές Εσπερινών Λυκείων. Γνωριμία των μαθητών του 2ου Εσπερινού ΕΠΑΛ Ιωαννίνων με τις αρχαιότητες της Ηπείρου, που εκτίθενται στο Αρχαιολογικό Μουσείο. Στόχος είναι η προσέλκυση νέου κοινού που λόγω πρακτικών αδυναμιών, στερείται συνήθως τη συμμετοχή στα σχεδιαζόμενα εκπαιδευτικά προγράμματα της Εφορείας Αρχαιοτήτων Ιωαννίνων.

Υπεύθυνες εκδήλωσης: Ιουλία Κατσαδήμα, Σοφία Κίγκα

Τηλ.: 26510 01076, 26510 01067

 e-mail: ikatsadhma@culture.gr, sofiakiga2005@hotmail.com

* **Χώρος: Κάστρο Ιωαννίνων**

**24 Σεπτεμβρίου 2021**

Στο πλαίσιο της θεματικής «Κληρονομιά ανοικτή σε όλους» και σε συνεργασία με το 2ο Εσπερινό ΕΠΑΛ Ιωαννίνων:

***Γνωριμία με το Κάστρο της πόλης και την ιστορία του***. Με την **περιήγηση** στο Κάστρο των Ιωαννίνων, οι μαθητές του Εσπερινού ΕΠΑΛ θα γνωρίσουν το εμβληματικό αυτό μνημείο και θα δουν τις φάσεις κατασκευής του με στόχο να αντιληφθούν τη συνεχή παρουσία του στην ιστορία της πόλης.

Υπεύθυνοι εκδήλωσης: Μάτα Κορτζή, Ελένη Μίχου

Τηλ.: 26510 25989, 26510 39580

e-mail: efaioa@culture.gr

* **Χώρος: Ναός Ταξιαρχών, Κωστάνιανη Ιωαννίνων**

**25 Σεπτεμβρίου 2021**

Στο πλαίσιο της θεματικής «Κληρονομιά ανοικτή σε όλους» και σε συνεργασία με τον Μορφωτικό Εξωραϊστικό Σύλλογο Κωστάνιανης (συμμετοχή κυρίως γυναικών):

**Εργαστήριο χειροτεχνίας** με θέματα εμπνευσμένα από τις τοιχογραφίες του υστεροβυζαντινού ναού των Ταξιαρχών Κωστάνιανης.

Υπεύθυνες εκδήλωσης: Αυγή Ευθυμιάδου, Ευτυχία Σταύρου

Τηλ.: 26510 01050, 26510 01063, 26510 25989

e-mail: efthimiadou@culture.gr, efistaurou@hotmail.gr

**26 Σεπτεμβρίου 2021**

Στο πλαίσιο της θεματικής «Κληρονομιά ανοικτή σε όλους» και σε συνεργασία με τον Μορφωτικό Εξωραϊστικό Σύλλογο Κωστάνιανης (συμμετοχή κυρίως γυναικών):

**Ξενάγηση** στον υστεροβυζαντινό ναό των Ταξιαρχών στην Κωστάνιανη Ιωαννίνων

Υπεύθυνες εκδήλωσης: Αυγή Ευθυμιάδου, Πολυξένη Δημητρακοπούλου

Τηλ.: 26510 01050, 26510 01063, 26510 25989

e-mail: efthimiadou@culture.gr, pdimitrakopoulou@culture.gr

**20. ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ**

* **Μουσείο Αργυροτεχνίας (Ιωάννινα)**

**24 Σεπτεμβρίου 2021 και ώρα 21:00-22:30**

Το Πολιτιστικό Ίδρυμα Ομίλου Πειραιώς στο πλαίσιο της θεματικής «Κληρονομιά ανοιχτή σε όλους» διοργανώνει υπαίθρια κινηματογραφική προβολή ταινίας κινούμενων σχεδίων, χωρίς διαλόγους, που απευθύνεται σε όλες τις ηλικίες, με τίτλο «Το αγόρι και ο κόσμος» (Βραζιλία, 2013). Η συμμετοχή είναι δωρεάν, με απαραίτητη κράτηση θέσης.

Υπεύθυνος εκδήλωσης: Κωστής Καλαποθάκης

Τηλ.: 210 3256928

e-mail: KalapothakisK@piraeusbank.gr

**ΘΕΣΣΑΛΙΑ**

**21. ΕΦΟΡΕΙΑ ΑΡΧΑΙΟΤΗΤΩΝ ΛΑΡΙΣΑΣ**

* **Χώρος: Διαχρονικό Μουσείο Λάρισας**

**24 Σεπτεμβρίου 2021**

Στο πλαίσιο των θεματικών «Κληρονομιά ανοικτή σε όλους» και «Ιωάννης Καποδίστριας – 200 χρόνια από την Ελληνική Επανάσταση»

Εκδήλωση με τίτλο «***’21 μαλλιά-κουβάρια. Από τον Ρήγα στον Καποδίστρια***»: Εκπαιδευτικό πρόγραμμα ειδικά σχεδιασμένο για τον εορτασμό των ΕΗΠΚ 2021, στο πλαίσιο της επετείου του εορτασμού των 200 χρόνων από την Ελληνική Επανάσταση και της περιοδικής έκθεσης του Διαχρονικού Μουσείου Λάρισας «Η επιστροφή των Μουσών. Λόγιοι, έμποροι και καλλιτέχνες στη Θεσσαλία τις παραμονές της επανάστασης του 1821».

Το εκπαιδευτικό πρόγραμμα απευθύνεται σε ειδικές κοινωνικές ομάδες (Ρομά και ΑμεΑ).

Υπεύθυνη εκδήλωσης: Κατερίνα Ζάχου

Τηλ.: 2413 508200

e-mail: azachou@culture.gr

* **Χώρος: Τεκές Χασάν Μπαμπά στα Τέμπη και Διαχρονικό Μουσείο Λάρισας**

**25 Σεπτεμβρίου 2021**

Στο πλαίσιο της θεματικής «Κληρονομιά ανοικτή σε όλους» και σε συνεργασία με το Πρόγραμμα Προαγωγής Αυτοβοήθειας – Ξενώνα Ραψάνης και Δομή Φιλοξενίας ασυνόδευτων ανηλίκων στην Καρίτσα Λάρισας:

**Περιήγηση** ομάδας ανηλίκων προσφύγων **στο μνημείο του τεκέ του Χασάν Μπαμπά στα Τέμπη Λάρισας και στο Διαχρονικό Μουσείο Λάρισας.**

Υπεύθυνος εκδήλωσης: Αρχοντούλα Αναστασιάδου

Τηλ.: 2413 508200

e-mail: aanastasiadou@culture.gr

**22. ΕΦΟΡΕΙΑ ΑΡΧΑΙΟΤΗΤΩΝ ΜΑΓΝΗΣΙΑΣ**

* **Χώρος: Αθανασάκειο Αρχαιολογικό Μουσείο Βόλου**

**24, 25 Σεπτεμβρίου 2021**

***«Το αρχαιολογικό μουσείο Βόλου ανοιχτό σε όλους. Λατρείες θεών και ηρώων στην ανατολική Θεσσαλία».***

Θεματική περιήγηση στο Αρχαιολογικό Μουσείο Βόλου – μόνιμη και περιοδική έκθεση - με περιεχόμενο τη λατρεία θεών και ηρώων και παρουσίαση των ιερών τους με τα ιδιαίτερα αρχιτεκτονικά στοιχεία και το τοπίο που σχετιζόταν με αυτά.

Ώρα έναρξης περιηγήσεων : 10.30 και 12.00 Αριθμός ατόμων: 15 ανά περιήγηση

Υπεύθυνες εκδήλωσης: Ελισσάβετ Νικολάου, Ευμορφία Τσιαμάγκα

Δηλώσεις συμμετοχής: Δευτέρα 20 – Τετάρτη 22 Σεπτεμβρίου 2021 στο τηλ. 24210 76278

e-mail: efamag@culture.gr, enikolaou@culture.gr, etsiamagka@culture.gr

**23.** **ΕΦΟΡΕΙΑ ΑΡΧΑΙΟΤΗΤΩΝ ΤΡΙΚΑΛΩΝ**

* **Χώρος: Οθωμανικό Συγκρότημα Οσμάν Σαχ**

**24 Σεπτεμβρίου 2021**

Στο πλαίσιο της θεματικής «Κληρονομιά ανοικτή σε όλους», η Εφορεία Αρχαιοτήτων Τρικάλων σε συνεργασία με το Κέντρο Κοινότητας του Δήμου Τρικκαίων – Παράρτημα Ρομά και το 18ο Δημοτικό Σχολείο Τρικάλων θα πραγματοποιήσει:

**περίπατο στο Οθωμανικό Συγκρότημα Οσμάν Σαχ** ο οποίος θα περιλαμβάνει:

α) ξενάγηση των μαθητών στο Οθωμανικό Τέμενος «Κουρσούμ τζαμί», και

β) ξενάγηση στο Δίδυμο Οθωμανικό Λουτρό στην παραποτάμια περιοχή του Ληθαίου ποταμού.

Υπεύθυνη εκδήλωσης: Ευαγγελία Ντάφη

Τηλ.: 24310 76647

e-mail: efatri@culture.gr

**ΣΤΕΡΕΑ ΕΛΛΑΔΑ**

**24. ΕΦΟΡΕΙΑ ΑΡΧΑΙΟΤΗΤΩΝ ΑΙΤΩΛΟΑΚΑΡΝΑΝΙΑΣ ΚΑΙ ΛΕΥΚΑΔΑΣ**

* **Χώρος:** **Κήπος Ηρώων Ι.Π. Μεσολογγίου**

**24 Σεπτεμβρίου 2021**

 *«****Ο Ιωάννης Καποδίστριας τιμά το Μεσολόγγι: Ο Κήπος των Ηρώων ως αιώνιος χώρος μνήμης****»*

Εκπαιδευτικό πρόγραμμα για μαθητές ΣΤ’ Δημοτικού σε συνεργασία με την πρωτοβάθμια εκπαίδευση Αιτωλοακαρνανίας. Το πρόγραμμα περιλαμβάνει περιήγηση στον Κήπο των Ηρώων στο Μεσολόγγι, η δημιουργία του οποίου ήταν αρχικά ιδέα του Ιωάννη Καποδίστρια. Αφού οι συμμετέχοντες ενημερωθούν για το πολυσχιδές δύσκολο έργο του πρώτου Κυβερνήτη της χώρας, θα εντοπίσουν στον χώρο μνημεία για γνωστούς αλλά και άγνωστους ήρωες που αγωνίστηκαν για την Ελευθερία μέσα από παιχνίδι ερωτήσεων, αξιολογώντας τις γνώσεις τους.

Υπεύθυνη εκδήλωσης: Δήμητρα Γαβρίνα

Τηλ.: 26310 55654

e-mail: dgavrina@culture.gr

* **Χώρος:** **Τρικούπειο Πολιτιστικό Κέντρο Δήμου Ι.Π. Μεσολογγίου**

(χώρος μηχανοστασίου παλιού Σιδηροδρομικού Σταθμού Ι.Π. Μεσολογγίου)

**2 Οκτωβρίου 2021 και ώρα 19:00**

*«****Αγρίνιο-Κρυονέρι με το τρένο. Το όραμα του Χαρίλαου Τρικούπη, θεμελιωτή των ελληνικών σιδηροδρόμων****».*

Ημερίδα αφιερωμένη στο σιδηροδρομικό δίκτυο της Αιτωλοακαρνανίας, εμπνευστής και δημιουργός του υπήρξε ο Μεσολογγίτης Χαρίλαος Τρικούπης. Σε συνεργασία με το Δήμο Ι.Π. Μεσολογγίου.

Μέσα από εισηγήσεις ειδικών επιστημόνων θα παρουσιαστεί η πορεία εξέλιξης της σιδηροδρομικής γραμμής Αγρινίου-Κρυονερίου, η οποία άρχισε να κατασκευάζεται τον Ιούνιο του 1888. Ο Σιδηροδρομικός Σταθμός Μεσολογγίου αποτέλεσε τον κεντρικότερο σταθμό του δικτύου της Βορειοδυτικής Ελλάδας (Σ.Β.Δ.Ε.).

Υπεύθυνοι εκδήλωσης: Ολυμπία Βικάτου, Γεώργιος Σταμάτης

Τηλ.: 26310 55654, 26310 55652

e-mail: efaait@culture.gr

**25. ΕΦΟΡΕΙΑ ΑΡΧΑΙΟΤΗΤΩΝ ΦΩΚΙΔΑΣ**

* **Χώρος: Αρχαιολογικό Μουσείο Δελφών**

**24, 25, 26 Σεπτεμβρίου 2021**

Στο πλαίσιο της θεματικής «Κληρονομιά ανοικτή σε όλους»: **διοργάνωση ξεναγήσεων** στην περιοδική έκθεση του Αρχαιολογικού Μουσείου Δελφών «***Υπό το Φως του Απόλλωνος. Το Λούβρο στους Δελφούς***» για ειδικές ομάδες κοινού (άτομα τρίτης ηλικίας κ.ά.).

Υπεύθυνες εκδήλωσης: Αθανασία Ψάλτη, Ανθούλα Τσαρούχα, Δήμητρα-Μαρία Λάλα

Τηλ.: 22650 82313

e-mail: efafok@culture.gr

**26. ΕΦΟΡΕΙΑ ΑΡΧΑΙΟΤΗΤΩΝ ΕΥΒΟΙΑΣ**

* **Χώρος: Αρχαιολογικό Μουσείο Χαλκίδας «Αρέθουσα»-Αύλειος χώρος**

**26 Σεπτεμβρίου 2021**

Καλλιτεχνικός φόρος τιμής στο Μίκη Θεοδωράκη: «***Μίκης Θεοδωράκης, Το γελαστό παιδί που μας έμαθε να πετάμε***». Ένα μουσικό αφηγηματικό αναλόγιο συνοδεία πιάνου και φωνής για τη ζωή και το έργο του μεγάλου Έλληνα μουσουργού διασκευασμένο κατάλληλα για όλη την οικογένεια. Κείμενα, φωνητική διδασκαλία, μουσική εκτέλεση: Βάνα Παπαϊωάννου. Σε συνεργασία με τον χώρο πολιτισμού «ΑΘΗΝΑ».

Υπεύθυνη εκδήλωσης: Αγγελική Σίμωσι

Τηλ.: 22210 22402

e-mail: efaeuv@culture.gr

**ΠΕΛΟΠΟΝΝΗΣΟΣ**

**27.** **ΠΕΛΟΠΟΝΝΗΣΙΑΚΟ ΛΑΟΓΡΑΦΙΚΟ ΙΔΡΥΜΑ «Β. ΠΑΠΑΝΤΩΝΙΟΥ»**

* **Χώρος: Πελοποννησιακό Λαογραφικό Ίδρυμα «Β. Παπαντωνίου», Ναύπλιο**

**26 Σεπτεμβρίου 2021**

Στο πλαίσιο της θεματικής **Ιωάννης Καποδίστριας,** 3D αναπαράσταση πίνακα αγνώστου ζωγράφου, αντίγραφο του οποίου εκτίθεται στο Μουσείο «Β. Παπαντωνίου» στο Ναύπλιο. Εκπαιδευτικό πρόγραμμα για την έκθεση. Σε συνεργασία με το Δήμο Ναυπλιέων.

Υπεύθυνος εκδήλωσης: Πελοποννησιακό Λαογραφικό Ίδρυμα «Β. Παπαντωνίου»

Τηλ.: 27520 28947

e-mail: pff@otenet.gr

**28. ΕΦΟΡΕΙΑ ΑΡΧΑΙΟΤΗΤΩΝ ΑΧΑΪΑΣ**

* **Χώρος:** **Αρχαιολογικό Μουσείο Πατρών**

**20-26 Σεπτεμβρίου 2021**

**Δράσεις για ειδικές κοινωνικές ομάδες**

α) ξενάγηση στη μόνιμη συλλογή του Αρχαιολογικού Μουσείου Πατρών,

β) βιωματικό εργαστήριο παραγωγής αντιγράφων των πρωτοτύπων εκθεμάτων του μουσείου,

γ) απτική επαφή με αντίγραφα του μουσείου, και

δ) εργαστήριο ζωγραφικής των αντιγράφων.

Υπεύθυνες εκδήλωσης: Νικολίτσα Κουτσουμπελίτη, Ιωάννα Παπαβραμοπούλου

Τηλ.: 2613 616176

e-mail: nkoutsoumpeliti@culture.gr

* **Χώρος:** **Αρχαιολογικό Μουσείο Πατρών**

**24, 25, 26 Σεπτεμβρίου 2021**

**Πολιτιστικές Διαδρομές στην Πάτρα - *Walk the route*—Πολίτες της Μεσογείου** στο πλαίσιο της θεματικής «Κληρονομιά ανοιχτή σε όλους»

Σε συνεργασία με την Περιφέρεια Δυτικής Ελλάδας- Ιnterreg Greece-Italy στο πλαίσιο του έργου «P.A.T.H» Promoting Area Attractiveness.

1. Θεματικές περιηγήσεις στη μόνιμη συλλογή «Δημόσιος Βίος» στο Αρχαιολογικό Μουσείο Πατρών – Προβολή ψηφιακού υλικού “Walk the route@museum” και εκπαιδευτικό σακίδιο για οικογένειες.
2. Πολιτιστικές Διαδρομές στην πόλη των Πατρών “Walk the Route@Patras” Μουσείο-Πάτρα-Μνημείο με χάρτες και το εκπαιδευτικό σακίδιο της Πάτρας της Μεσογείου.
3. Ειδικά διαμορφωμένες περιηγήσεις για ευπαθείς κοινωνικά ομάδες.

Υπεύθυνη εκδήλωσης: Γεωργία Μανωλοπούλου

Τηλ.: 2613 616178, 2613 616100

e-mail: gmanolopoulou@culture.gr

**29. ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ**

* **Χώρος: Μουσείο Ελιάς και Ελληνικού Λαδιού (Σπάρτη)**

**26 Σεπτεμβρίου 2021 και ώρα 20:00**

Παράσταση δραματοποιημένης αφήγησης με θέμα τη ζωή και τον θάνατο του Ιωάννη Καποδίστρια «Ο θλιμμένος Κυβερνήτης». Η συμμετοχή είναι δωρεάν, με απαραίτητη την κράτηση θέσης.

Υπεύθυνη εκδήλωσης: Αλεξάνδρα Τράντα

Τηλ.: 210 3256927

e-mail: TrantaA@piraeusbank.gr

**30. ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ**

* **Μουσείο Περιβάλλοντος Στυμφαλίας (Στυμφαλία Κορινθίας)**

**24 Σεπτεμβρίου 2021 και ώρα 19:30**

Το Πολιτιστικό Ίδρυμα Ομίλου Πειραιώς στο πλαίσιο της θεματικής «Κληρονομιά ανοιχτή σε όλους» διοργανώνει τη μουσικοθεατρική παράσταση «Πες μου το όνομά σου». Ο Φοίβος Δεληβοριάς, η Νεφέλη Φασούλη και ο πολυοργανίστας Γιώργος Κατσάνος, με αφετηρία τα παιδικά τους τραγούδια και τις παράξενες ιστορίες τους, ξεκινούν ένα ταξίδι γνωριμίας με τους μικρούς και μεγάλους φίλους τους. Η συμμετοχή είναι δωρεάν, με απαραίτητη την κράτηση θέσης.

Υπεύθυνος εκδήλωσης: Κωστής Καλαποθάκης

Τηλ.: 210 3256928

e-mail: KalapothakisK@piraeusbank.gr

**ΝΗΣΙΑ ΑΙΓΑΙΟΥ**

**31. ΕΦΟΡΕΙΑ ΑΡΧΑΙΟΤΗΤΩΝ ΛΕΣΒΟΥ**

* **Χώρος: Κάτω Κάστρο Μυτιλήνης**

**26 Σεπτεμβρίου 2021 και ώρα 19:00**

Στο πλαίσιο της θεματικής «Κληρονομιά ανοιχτή σε όλους» και σε συνεργασία με τον Χορευτικό Όμιλο Μυτιλήνης «Η Αιολίς»:

**Ομιλία** του καθηγητή θεολογίας δευτεροβάθμιας εκπαίδευσης κ. Αθανάσιου Καλαμάτα με τίτλο «Η εκκλησία της Λέσβου στον αγώνα της ελευθερίας και η σχέση της με τον Ιωάννη Καποδίστρια».

Υπεύθυνος εκδήλωσης: Δρ Παύλος Τριανταφυλλίδης

Τηλ.: 22510 40716

e-mail: efales@culture.gr

**32.** **ΕΦΟΡΕΙΑ ΑΡΧΑΙΟΤΗΤΩΝ ΧΙΟΥ**

* **Χώρος: Αρχαιολογικό Μουσείο Χίου**

**24, 26 Σεπτεμβρίου 2021**

Η Εφορεία Αρχαιοτήτων Χίου στο πλαίσιο της θεματικής «Κληρονομιά ανοιχτή σε όλους» και σε συνεργασία με τη Δευτεροβάθμια Εκπαίδευση, οργανώνει εκδηλώσεις κατά τις οποίες θα παρουσιαστούν επιγραφές του μουσείου στο κοινό.

Υπεύθυνοι εκδήλωσης: Δέσποινα Τσαρδάκα, Άννα Μανιάκη

Τηλ.: 22710 44238, 22710 44738

 e-mail: efachi@culture.gr

* **Χώρος: Εβραϊκή Συναγωγή Χίου**

**24, 26 Σεπτεμβρίου 2021**

Η Εφορεία Αρχαιοτήτων Χίου στο πλαίσιο της θεματικής «Κληρονομιά ανοιχτή σε όλους» και σε συνεργασία με τη Δευτεροβάθμια Εκπαίδευση, οργανώνει εκδηλώσεις κατά τις οποίες θα παρουσιαστούν οι ψηφιδωτές επιγραφές της συναγωγής στο κοινό.

Υπεύθυνες εκδήλωσης: Παρισιάνθη Βαλάκου, Άννα Μισαηλίδου, Στέλλα Φαϊτάκη

Τηλ.: 22710 44238, 22710 44738

 e-mail: efachi@culture.gr

**33. ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ**

* **Χώρος: Μουσείο Βιομηχανικής Ελαιουργίας Λέσβου**

**24, 25, 26 Σεπτεμβρίου 2021**

Το Πολιτιστικό Ίδρυμα Ομίλου Πειραιώς στο πλαίσιο της θεματικής «Κληρονομιά ανοιχτή σε όλους» παρουσιάζει την έκδοση του Ιδρύματος «Οι πετράδες της Λέσβου. Κοινωνικά δίκτυα, τεχνικές και τοπική ιστορία (1850-1950)» του Χρήστου Ν. Χατζηλία σε συνδυασμό με αρχιτεκτονικούς περιπάτους στην Αγία Παρασκευή και στο Σκαλοχώρι, για γενικό κοινό και ειδικές ομάδες. Η συμμετοχή είναι δωρεάν, με απαραίτητη την κράτηση θέσης.

Υπεύθυνη εκδήλωσης: Ουρανία Καραγιάννη

Τηλ.: 210 3256943

e-mail: KaragianniOu@piraeusbank.gr

**34. ΠΟΛΙΤΙΣΤΙΚΟ ΙΔΡΥΜΑ ΟΜΙΛΟΥ ΠΕΙΡΑΙΩΣ**

* **Χώρος: Μουσείο Μαρμαροτεχνίας (Πύργος Τήνου)**

**24 Σεπτεμβρίου 2021**

Το Πολιτιστικό Ίδρυμα Ομίλου Πειραιώς στο πλαίσιο της θεματικής «Κληρονομιά ανοιχτή σε όλους» διοργανώνει εκπαιδευτικά εργαστήρια ποίησης για σχολικές ομάδες Δημοτικού, με τίτλο «Αγώνες και αγωνιστές», με αφορμή την περιοδεύουσα έκθεση «Κεντώντας την Ιστορία». Η συμμετοχή είναι δωρεάν, με απαραίτητη την κράτηση θέσης.

Υπεύθυνη εκδήλωσης: Αλεξάνδρα Τράντα

Τηλ.: 210 3256927

e-mail: TrantaA@piraeusbank.gr

**ΚΡΗΤΗ**

**35. ΑΡΧΑΙΟΛΟΓΙΚΟ ΜΟΥΣΕΙΟ ΗΡΑΚΛΕΙΟΥ**

* **Χώρος: Αρχαιολογικό Μουσείο Ηρακλείου**

**24, 25, 26 Σεπτεμβρίου 2021**

Στο πλαίσιο της θεματικής «Κληρονομιά ανοιχτή σε όλους» και σε συνεργασία με τον Σύλλογο Γονέων, Κηδεμόνων & Φίλων ΑμεΝΥ και τον Δήμο Ηρακλείου-Πολιτιστικό Συνεδριακό Κέντρο, θα πραγματοποιηθούν οι εκδηλώσεις:

- Παρασκευή 24/9/2021:

**1.** 11.00-13.00: **«*Γνωστά εκθέματα, άγνωστες ιστορίες»: Οι αρχαιολόγοι του Μουσείου αφηγούνται μικρές, άγνωστες ιστορίες για γνωστά εκθέματα*»**. Ξενάγηση σε επισκέπτες του μουσείου.

**2.** 10.00 -12.00: Συμμετοχική ξενάγηση στην περιοδική έκθεση «***Φιλό-ξενη Αρχαιολογία***», για άτομα με νοητική υστέρηση (ΑμεΝΥ).

- Σάββατο 25/9/2021 & Κυριακή 26/9/2021:

«***Ρώτησε τoυς Συντηρητές»/“Ask the Conservators***” Οι συντηρητές συζητούν με τους επισκέπτες του Μουσείου και απαντούν σε ερωτήσεις τους σχετικές με ζητήματα συντήρησης και αποκατάστασης εκθεμάτων.

- Κυριακή 26/9/2021:

**Ρεσιτάλ πιάνου** του Δημήτρη Τουφεξή με έργα του Frédéric F. Chopin.

Υπεύθυνη εκδηλώσεων: Κατερίνα Αθανασάκη

Τηλ.: 2810 279062, 2810 279900

e-mail: amh@culture.gr

**36. ΕΦΟΡΕΙΑ ΑΡΧΑΙΟΤΗΤΩΝ ΡΕΘΥΜΝΟΥ**

* **Χώρος: Προσωρινή Έκθεση Αρχαιολογικού Μουσείου Ρεθύμνου, ενετικός ναός Αγίου Φραγκίσκου στην Παλιά Πόλη Ρεθύμνου**

**26 Σεπτεμβρίου 2021**

Στο πλαίσιο της θεματικής «Κληρονομιά ανοιχτή σε όλους» και σε συνεργασία με το Σύλλογο Ινδικής Κοινότητας Ρεθύμνου θα πραγματοποιηθούν οι εκδηλώσεις:

1. Ξενάγηση των μελών του Συλλόγου Ινδικής Κοινότητας Ρεθύμνου στην Προσωρινή Έκθεση του Αρχαιολογικού Μουσείου Ρεθύμνου.
2. Γευσιγνωσία ινδικής κουζίνας (προσφορά του Συλλόγου Ινδικής Κοινότητας Ρεθύμνου) στον χώρο του εγκάρσιου κλίτους του ναού του Αγίου Φραγκίσκου, όπου θα φιλοξενείται σχετική φωτογραφική έκθεση.

Υπεύθυνοι εκδηλώσεων: : Κώστας Γιαπιτσόγλου, Νικολέττα Πύρρου

Τηλ.: 28310 23653, 28310 58842

e-mail: kostasgiapi@yahoo.gr, npirrou@culture.gr

**37. ΙΣΤΟΡΙΚΟ ΜΟΥΣΕΙΟ ΚΡΗΤΗΣ**

* **Χώρος: Ιστορικό Μουσείο Κρήτης**

**24 Σεπτεμβρίου 2021**

Το Ιστορικό Μουσείο Κρήτης προσφέρει ένα πιλοτικό **εκπαιδευτικό πρόγραμμα** **με τίτλο «Ψηλαφίζω το Παρελθόν»** σε συνεργασία με το 2ο Ειδικό Νηπιαγωγείο Ηρακλείου, που απευθύνεται σε παιδιά με νευροαναπτυξιακή διαφορετικότητα. Τα παιδιά θα γνωρίσουν τη μακέτα της πόλης του Ηρακλείου, έκτασης 15 περίπου τετραγωνικών μέτρων που αναπαριστά υπό κλίμακα 1:500 την πόλη στα μέσα του 17ου αιώνα. Με τη βοήθεια μουσειοπαιδαγωγού και των συνοδών θα αναγνωρίσουν τα βασικά χαρακτηριστικά της πόλης (δρόμους, κτήρια, τείχη, ελεύθερο χώρο) και θα «παίξουν» με τα φωτεινά μνημεία της μακέτας. Με άξονα τη μακέτα της βενετσιάνικης Κάντια, τα παιδιά θα συνεχίσουν το πρόγραμμά τους με κατασκευές, παιχνίδια και δημιουργίες που κινητοποιούν τις αισθητηριακές και επικοινωνιακές τους δεξιότητες.

Υπεύθυνη εκδήλωσης: Στέλλα Μαλλιαράκη

Τηλ.: 2810 283219

e-mail: ep@ekim.gr